CELEX: 32018R1569
Language: sk
Date: 2018-10-18 00:00:00
Title: Vykonávacie nariadenie Komisie (EÚ) 2018/1569 z 18. októbra 2018, ktorým sa mení vykonávacie nariadenie (EÚ) č. 1110/2011 o povolení enzymatického prípravku endo-1,4-beta-xylanázy produkovanej Trichoderma reesei (CBS 114044) ako kŕmnej doplnkovej látky pre nosnice, menej významné druhy hydiny a ošípané na výkrm (držiteľ povolenia: spoločnosť Roal Oy) (Text s významom pre EHP)

19.10.2018   
               
               
                  SK
               
               
                  Úradný vestník Európskej únie
               
               
                  L 262/37
               
            
         VYKONÁVACIE NARIADENIE KOMISIE (EÚ) 2018/1569
         z 18. októbra 2018,
         ktorým sa mení vykonávacie nariadenie (EÚ) č. 1110/2011 o povolení enzymatického prípravku endo-1,4-beta-xylanázy produkovanej Trichoderma reesei (CBS 114044) ako kŕmnej doplnkovej látky pre nosnice, menej významné druhy hydiny a ošípané na výkrm (držiteľ povolenia: spoločnosť Roal Oy)
         (Text s významom pre EHP)
         EURÓPSKA KOMISIA,
         so zreteľom na Zmluvu o fungovaní Európskej únie,
         so zreteľom na nariadenie Európskeho parlamentu a Rady (ES) č. 1831/2003 z 22. septembra 2003 o doplnkových látkach určených na používanie vo výžive zvierat (1), a najmä na jeho článok 13 ods. 3,
         keďže:
         
                     (1)
                  
                  
                     V nariadení (ES) č. 1831/2003 sa stanovuje povoľovanie doplnkových látok určených na používanie vo výžive zvierat, ako aj dôvody a postupy udeľovania takýchto povolení.
                  
               
                     (2)
                  
                  
                     Vykonávacie nariadenie Komisie (EÚ) č. 1110/2011 (2), ktorým sa povoľuje enzymatický prípravok endo-1,4-beta-xylanázy produkovanej Trichoderma reesei (CBS 114044) ako kŕmnej doplnkovej látky pre nosnice, menej významné druhy hydiny a ošípané na výkrm.
                  
               
                     (3)
                  
                  
                     V súlade s článkom 13 ods. 3 nariadenia (ES) č. 1831/2003 držiteľ povolenia navrhol zmenu minimálneho obsahu doplnkovej látky pre nosnice a ošípané na výkrm. K žiadosti priložil relevantné podporné údaje. Komisia túto žiadosť postúpila Európskemu úradu pre bezpečnosť potravín (ďalej len „úrad“).
                  
               
                     (4)
                  
                  
                     Úrad v stanoviskách zo 6. marca 2018 (3) dospel k záveru, že zníženie minimálneho obsahu zo 24 000 BXU na 12 000 BXU pre nosnice a z 24 000 BXU na 20 000 BXU pre ošípané na výkrm nemá negatívny účinok na zdravie zvierat, zdravie ľudí ani na životné prostredie a nové navrhované dávky sú účinné pre cieľové druhy.
                  
               
                     (5)
                  
                  
                     Z posúdenia nových navrhnutých dávok vyplýva, že podmienky povolenia stanovené v článku 5 nariadenia (ES) č. 1831/2003 sú splnené.
                  
               
                     (6)
                  
                  
                     Vykonávacie nariadenie (EÚ) č. 1110/2011 by sa preto malo zodpovedajúcim spôsobom zmeniť.
                  
               
                     (7)
                  
                  
                     Opatrenia stanovené v tomto nariadení sú v súlade so stanoviskom Stáleho výboru pre rastliny, zvieratá, potraviny a krmivá,
                  
               PRIJALA TOTO NARIADENIE:
         
            Článok 1
            Príloha k vykonávaciemu nariadeniu (EÚ) č. 1110/2011 sa nahrádza textom uvedeným v prílohe k tomuto nariadeniu.
         
         
            Článok 2
            Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.
         
         
            Toto nariadenie je záväzné v celom rozsahu a priamo uplatniteľné vo všetkých členských štátoch.
            V Bruseli 18. októbra 2018
            
               
                  Za Komisiu
               
               
                  predseda
               
               Jean-Claude JUNCKER
            
         
         
            (1)  Ú. v. EÚ L 268, 18.10.2003, s. 29.
         
            (2)  Vykonávacie nariadenie Komisie (EÚ) č. 1110/2011 z 3. novembra 2011, ktoré sa týka povolenia enzymatického prípravku endo-1,4-beta-xylanázy produkovanej Trichoderma reesei (CBS 114044) ako kŕmnej doplnkovej látky pre nosnice, menej významné druhy hydiny a ošípané na výkrm (držiteľ povolenia: spoločnosť Roal Oy) (Ú. v. EÚ L 287, 4.11.2011, s. 27).
         
            (3)  Vestník EFSA (EFSA Journal) (2018) 16(3):5216 a Vestník EFSA (EFSA Journal) (2018); 16(3):5217.
      
      
         
            PRÍLOHA
            „
                  
                     PRÍLOHA
                     
                                 Identifikačné číslo doplnkovej látky
                              
                              
                                 Názov/meno držiteľa povolenia
                              
                              
                                 Doplnková látka
                              
                              
                                 Zloženie, chemický vzorec, opis, analytická metóda
                              
                              
                                 Druh alebo kategória zvierat
                              
                              
                                 Maximálny vek
                              
                              
                                 Minimálny obsah
                              
                              
                                 Maximálny obsah
                              
                              
                                 Iné ustanovenia
                              
                              
                                 Koniec platnosti povolenia
                              
                           
                                 Jednotky aktivity/kg kompletného krmiva s obsahom vlhkosti 12 %
                              
                           
                                 
                                    Kategória zootechnických doplnkových látok. Funkčná skupina: látky zvyšujúce stráviteľnosť
                                 
                              
                           
                                 4a8
                              
                              
                                 Roal Oy
                              
                              
                                 endo-1,4-beta-xylanáza
                                 ES 3.2.1.8
                              
                              
                                 
                                    Zloženie doplnkovej látky
                                 
                                 prípravok endo-1,4-beta-xylanázy produkovanej hubou Trichoderma reesei (CBS 114044) s aktivitou najmenej:
                                 
                                              
                                          
                                          
                                             v tuhom stave: 4 × 106 BXU (1)/g
                                          
                                       
                                              
                                          
                                          
                                             v kvapalnom stave: 4 × 105 BXU/g
                                          
                                       
                                    Charakteristika účinnej látky
                                 
                                 endo-1,4-beta-xylanáza produkovaná hubou Trichoderma reesei (CBS 114044).
                                 
                                    Analytická metóda
                                     (2)
                                 
                                 V doplnkovej látke a premixe: Stanovenie endo-1,4-beta-xylanázy kolorimetrickou metódou na báze reakcie dinitrosalicylovej kyseliny s redukujúcimi sacharidmi pri pH 5,3 a teplote 50 °C.
                                 V krmivách: kolorimetrická metóda, pri ktorej sa meria farbivo rozpustné vo vode uvoľnené enzýmom zo pšeničného arabinoxylánového substrátu zosieťovaného azurínom.
                              
                              
                                 menej významné druhy hydiny okrem nosníc
                              
                              
                                 —
                              
                              
                                 8 000  BXU
                              
                              
                                 —
                              
                              
                                 
                                             1.
                                          
                                          
                                             V návode na použitie doplnkovej látky a premixov sa musia uviesť podmienky skladovania a stabilita pri tepelnom ošetrení.
                                          
                                       
                                             2.
                                          
                                          
                                             Pre používateľov doplnkovej látky a premixov stanovia prevádzkovatelia krmivárskych podnikov prevádzkové postupy a organizačné opatrenia s cieľom riešiť potenciálne riziká pri ich používaní. Ak uvedené riziká nemožno takýmito postupmi a opatreniami odstrániť alebo znížiť na minimum, doplnková látka a premixy sa musia používať s osobnými ochrannými prostriedkami.
                                          
                                       
                              
                                 24. novembra 2021
                              
                           
                                 nosnice
                              
                              
                                 12 000  BXU
                              
                           
                                 nosnice menej významných druhov hydiny
                              
                              
                                 24 000  BXU
                              
                           
                                 ošípané na výkrm
                              
                              
                                 20 000  BXU
                              
                           
               “
            
               (1)  1 BXU je množstvo enzýmu, ktoré uvoľní 1 nmol redukujúcich cukrov zo xylánu z brezového dreva za sekundu pri pH 5,3 a teplote 50 °C.
            
               (2)  Podrobné informácie o analytických metódach sú k dispozícii na tejto adrese referenčného laboratória: https://ec.europa.eu/jrc/en/eurl/feed-additives/evaluation-reports